แอฟกานิสถาน ต้องดำเนินการกวาดล้างทาลีบัน ควบคู่ไปกับการกำจัดการปลูกฝิ่น
จะมีการเลือกตั้งทั่วไปในแอฟกานิสถานในเดือนหน้า แต่กำลังของแนวร่วมชาติพันธมิตรไม่ได้ต่อสู้เพื่อกวาดล้างพวกทาลีบันเพื่อรับประกันว่า การเล
ผู้เชี่ยวชาญให้ความเห็นว่าการทำงานทั้งสองอย่างนั้น ให้ผลที่ขัดกันอยู่ในตัวและเสนอแนะทางเลือกเพื่อแก้ปัญหาดังกล่าว การต่อสู้ระหว่างทหารอังกฤษ และอเมริกันกับพวกทาลีบันในจังหวัดHelmandเข้มข้นดุเดือดมากด้วยเหตุผลสำคัญสองประการด้วยกันเพราะนอกจากจังหวัดนี้จะเป็นแหล่งส้องสุมใหญ่ของพวกทาลีบันแล้วยังเป็นแหล่งปลูกฝิ่นใหญ่ที่ให้ปริมาณมากกว่าครึ่งหนึ่งของฝิ่นที่แอฟกานิสถานปลูกทั้งประเทศด้วย แอฟกานิสถานผลิตฝิ่นมากกว่า 90%ของฝิ่นทั้งหมดในโลก ซึ่งในที่สุดแล้วถูกลักลอบนำออกนอกประเทศ และแปรรูปออกขายเป็นเฮโรอิน และในขณะที่มีการส่งทหารอังกฤษ และอเมริกันเกือบสองหมื่นคนเข้าไปเสริมกำลังในHelmandก็มีความพยายามต่อต้านยาเสพติด ที่มุ่งเน้นในการทำลายล้างไร่ฝิ่นพร้อมกันไปด้วย Paul Burton ผู้อำนวยการฝ่ายนโยบายขององค์กรICOS หรือสภาความมั่นคง และพัฒนาการระหว่างประเทศไม่เห็นด้วยกับการรบพร้อมกันสองด้านอย่างนี้ นักวิเคราะห์ผู้นี้กล่าวว่าอาจจะทำลายพื้นที่ปลูกฝิ่นได้สัก 60 กว่าไร่แต่ก็มีจะไร่ฝิ่นผุดขึ้นในที่อื่นอีก 60 กว่าไร่และในขณะเดียวกัน ก็ได้สร้างสมุนพร้อมการเกณฑ์ให้พวกกบฎอีกราวๆ 50 – 100 คน นักวิเคราะห์ Christopher Langton แห่งสถาบันการศึกษายุทธศาสตร์ระหว่างประเทศบอกว่าฝิ่นทำให้งานของทหารอังกฤษ ในแอฟกานิสถานยุ่งยากมากขึ้น นักวิเคราะห์ผู้นี้อธิบายว่าฝิ่นทำเงินให้กับพวกกบฎ และเจ้าหน้าที่รัฐบาลที่ฉ้อฉล และคนอื่นๆ อีกมากและในที่สุดแล้ว ฝิ่นนี้ก็จะกลายเป็นเฮโรอิน ที่ขายอยู่ตามถนนในอังกฤษคำถามก็คือจะแก้ไขปัญหานี้ได้อย่างไร สหรัฐและชาติพันธมิตร ได้พยายามชักชวนให้ชาวแอฟกานิสถานปลูกพืชทดแทนอื่นๆอย่างเช่น ข้าวสาลี ทับทิม หรือถั่วต่างๆ แต่ไม่ประสบความสำเร็จเวลานี้ความพยายามในด้านนี้เปลี่ยนเข็มมุ่งทิศ ไปที่การสกัดกั้นมิให้ลักลอบนำฝิ่นออกจากแอฟกานิสถานเป็นการตัดเส้นทางด้านอุปทานหรือ Supply ไม่ให้ไปถึงมือผู้ซื้อเป้าหมายคือทำให้ฝิ่นนั้นไร้ค่า แต่ Paul Burton แห่งICOS เสนอแนะว่าทั้งอเมริกาและอังกฤษน่าจะสนับสนุนการรณรงค์ของกลุ่มของเขา เรียกชื่อว่า 'Poppy for Medicine' ซึ่งจะนำฝิ่นส่วนหนึ่งของแอฟกานิสถานไปทำยามอร์ฟีน และจะช่วยรับประกันว่าชาวไร่ฝิ่นจะมีรายได้เลี้ยงดูครอบครัวได้ด้วย ในขณะที่นักวิเคราะห์อย่าง ChristopherLangton เห็นว่าแนวคิดนี้รับฟังได้ในหลักการแต่คิดว่าอาจจะต้องรอให้แอฟกานิสถานมีเสถียรภาพ และมีการปกครองที่โปร่งใสเสียก่อน ขณะเดียวกันการสู้รบยังคงดำเนินต่อไปอย่างดุเดือดใน Helmand ส่วนการแสดงความคิดเห็นในเรื่องการสู้รบและการกำจัดฝิ่นในแอฟกานิสถานจะเรียกร้องความสนใจได้มากขึ้นเมื่อจำนวนผู้เสียชีวิตและบาดเจ็บที่เป็นทหารของแนวร่วม และประชาชนชาวแอฟกานิสถานเพิ่มมากขึ้นไปด้วย